ช่วงปลายปีที่แล้วหนูกินยาคุมฉุกเฉินติดกัน2ครั้งใน1เดือนค่ะ ต้น-ปลายเดือน พฤศจิกา แล้วพอทีนี้เดือนธันวาประจำเดือนมาแบบเป็นลิ่มเลือดหนืดๆเหนียวๆค่ะไม่ได้ไหลลงผ้าอนามัยเท่าไหร่ แต่ถ้านั่งชักโครกมันจะออกมาเยอะมากไหลลงไปเป็นเลือดเหนียวๆเลย เป็นแบบนี้มาตั้งแต่ ธค-พ.คแล้วค่ะ อยากทราบว่าเกิดจากอะไรคะมีแนวโน้มจำเป็นโรคอะไรมั้ยคะ อาการเวลาประจำเดือนมาจะปวดเกร็งไปถึงก้นค่ะแต่ไม่มาก
สวัสดีค่ะ หากได้ทานยาคุมฉุกเฉินไปตั้งแต่เดือน พ.ย. แล้ว ยาคุมฉุกเฉินก็จะไม่ได้มีผลต่อประจำเดือนที่มาในครั้งหลังๆ แล้วค่ะสำหรับการที่ประจำเดือนมีลักษณะเป็นลิ่มเลือดหนืดๆ เหนียวๆ ไม่ได้ถือว่าผิดปกติอะไร หากประจำเดือนมีปริมาณที่ไม่มากจนเกินไป (เช่นมากจนต้องเปลี่ยนผ้าอนามัยทุก 2 ชั่วโมง) และเลือดประจำเดือนออกไม่นานเกิน 7 วัน รวมถึงมีระยะห่างระหว่างรอบประจำเดือนไม่น้อยกว่า 21 วัน และไม่มากกว่า 45 วันค่ะส่วนอาการปวดท้องขณะมีประจำเดือน หากปวดมานานแล้ว อาการปวดไม่ได้รุนแรงขึ้นในทุกๆ รอบเดือน และเมื่อประจำเดือนหมด ไม่ได้มีอาการปวดอีก ก็ไม่ได้ถือว่าผิดปกติอะไร ถือเป็นอาการปวดประจำเดือนชนิดปฐมภูมิค่ะแต่หากอาการปวดประจำเดือนเป็นรุนแรงมากขึ้นเรื่อยๆ ทุกเดือน หรือเมื่อประจำเดือนหยุดไปแล้ว ยังมีอาการปวดต่อเนื่อง จึงจะถือว่าเป็นอาการปวดประจำเดือนที่ผิดปกติ ซึ่งควรไปพบสูติ-นรีแพทย์เพื่อตรวจค่ะ